**Ministru kabineta noteikumu projekta**

**„Grozījums Ministru kabineta 2012.gada 10.jūlija noteikumos Nr.493 „Valsts augu aizsardzības dienesta maksas pakalpojumu cenrādis”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likuma par budžetu un finanšu vadību 5.panta devītā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban ir spēkā Ministru kabineta 2012.gada 10.jūlija noteikumi Nr.493 „Valsts augu aizsardzības dienesta maksas pakalpojumu cenrādis” (turpmāk – noteikumi Nr.493).  2015.gada 10.februārī stājās spēkā grozījumi noteikumos Nr.493, kuros tika ieviests diferencēts izcenojums fitosanitārajām pārbaudēm apaļkokiem, kam ir liels fitosanitārais risks, – 2,83 *euro* par 1 m3 koksnes.  Tā kā daudzkārt palielinājusies ir arī konteineru izmantošanas maksa, kas ietekmē kravu eksporta apjomu, līdz ar to radot negatīvas ekonomiskas sekas Latvijas tranzītam, un Zemkopības ministrija ir saņēmusi Latvijas Tranzīta biznesa asociācijas priekšlikumu samazināt apaļkokiem noteikto pārbaužu izcenojumu, Zemkopības ministrija ir sagatavojusi priekšlikumu par iepriekšminētās cenas samazināšanu līdz 1,41*euro* par 1 m3 koksnes. Fitosanitārā sertifikāta iegūšanas izmaksas ir kļuvušas par būtisku faktoru komersantu spējā eksportēt apaļkokus. Fitosanitārā sertifikāta daļēja dotēšana no valsts budžeta palīdzētu risināt problēmas nozarē un ar to saistīto objektu (ostu un termināļu) darbībā, saglabājot apaļkoku eksporta nozares konkurētspēju. Izvērtējot eksporta izmaksu veidošanos, ko ietekmē gan kokmateriālu transportēšanas izmaksas, gan transportēšanai nepieciešamo konteineru noma, gan iespējas realizēt kokmateriālus attiecīgos trešo valstu tirgos, fitosanitārā sertifikāta izmaksu samazināšana attiecībā pret komersantiem ir vienīgais šobrīd iespējamais risinājums, kas ļauj realizēt nozarei būtiskus pasākumus īsā laika periodā. Vienlaikus ir iespējams izvērtēt arī ilgtermiņā veicamus pasākumus, taču nereaģējot uz starptautiskā tirgus izmaiņām, ilgtermiņa pasākumu realizācija var būt novēlota un ilgtermiņā vājināt kokmateriālu eksportu uz trešajām valstīm.  2015.gada četros mēnešos dienests ir veicis fitosanitārās pārbaudes un izsniedzis fitosanitāro sertifikātu 153 310 m3 nemizotu zāģbaļķu un papīrmalkas kravu. 2014.gadā šajā pašā periodā veiktas pārbaudes 160 816 m3 nemizotu zāģbaļķu.  2015.gada aprīlī Rīgas ostā, veicot fitosanitārās pārbaudes apaļkokam, kura izcelsmes valsts ir Baltkrievija, tika konstatēti kaitīgie organismi un noteikts, ka fitosanitāro sertifikātu var izsniegt tikai pēc fumigācijas.  Apzinoties Latvijas koksnes eksporta un tranzīta tirgus saglabāšanas nozīmīgumu, ir jāpievērš lielāka uzmanība tieši neapstrādātas koksnes eksporta pārbaudēm.  Kaut gan tiek samazināts fitosanitārās pārbaudes izcenojums, Valsts augu aizsardzības dienesta inspektori arī turpmāk rūpīgi pārbaudīs apaļkoku kravas. Ņemot vērā apaļkoku kravās atklātos kaitīgos organismus, tiek noteikta kravas fumigācijas nepieciešamība. Atkarībā no pārsniegtā noteiktā kaitīgo organismu skaita izlases veidā atkārtoti tiks pārbaudīta krava pēc fumigācijas. Lai nodrošinātu atkārtotās pārbaudes, eksportētājiem būs jāpārorganizē kravu pārkraušanas tehnoloģiskais process. |
| 3. | Projekta izstrādē iesaistītās institūcijas | Zemkopības ministrija un dienests, kā arī biedrība “Latvijas Kokrūpniecības federācija”, Latvijas Tranzīta biznesa asociācija un Rīgas konteineru termināls |
| 4. | Cita informācija | Nav. |
| **II. Tiesību akta projekta ietekme uz sabiedrību,**  **tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz personām, kas nodarbojas ar koksnes eksportu.  Pēc dienesta informācijas, Latvijā 2015.gada 1.janvārī ar koksnes produktu eksportu nodarbojās 62 eksportētāji, tai skaitā 20 apaļkoku eksportētāji. |
| 2. | Tiesiskā regulējuma ietekme uz tautsaimniecību un administratīvo slogu. | Saskaņā ar noteikumu projektu fitosanitārajām pārbaudēm apaļkokam koksnes eksportētājiem, kas eksportē apaļkokus, tiks piemērots samazināts izcenojums. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| Rādītāji | 2015. gads | | Turpmākie trīs gadi (*euro*) | | |
| 2016. | 2017. | 2018. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo 2015.gadu | izmaiņas, salīdzinot ar kārtējo 2015.gadu | izmaiņas, salīdzinot ar kārtējo 2015.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 60 662 | +280 771 | +280 771 | +280 771 | +280 771 |
| * 1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi. | 60 662 | +280 771 | +280 771 | +280 771 | +280 771 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 60 662 | +280 771 | +280 771 | +280 771 | +280 771 |
| 2.1. valsts pamatbudžets | 60 662 | +280 771 | +280 771 | +280 771 | +280 771 |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets |  |  |  |  |  |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
|  |  |  |  |
| 5. Precizēta finansiālā ietekme: |  |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  | Detalizēts izcenojuma aprēķins dots anotācijas 1.pielikumā | | | |
| **6.1. detalizēts ieņēmumu aprēķins** |  | 2015.gadā saskaņā ar **apstiprināto budžetu kārtējam gadam** par zāģbaļķu pārbaudēm (budžeta plānošanas laikā spēkā esošais nediferencētais izcenojums 0,14 *euro*/m3) ir plānoti ieņēmumi 59 662 *euro* apmērā un par papīrmalkas, kā arī apaļkoka (tehniskās koksnes) pārbaudēm (budžeta plānošanas laikā spēkā esošais izcenojums – 0,04 *euro*/m3) – 1000 *euro*.  426 157 m3 zāģbaļķi x 0,14 = 59 662 *euro*  25 000 m3 x 0,04=1000 *euro*  Kopā par fitosanitārajām pārbaudēm, zāģbaļķiem un papīrmalkai ir plānoti ieņēmumi 60 662 *euro*.  2015.gada četros mēnešos dienests ir veicis fitosanitārās pārbaudes un izsniedzis fitosanitāro sertifikātu 153 310 m3 nemizotu zāģbaļķu un papīrmalkas kravu. 2014.gadā šajā pašā periodā veiktas pārbaudes 160 816 m3 nemizotu zāģbaļķu.  2015.gada četros mēnešos dienesta ieņēmumi par fitosanitārajām apaļkoka pārbaudēm bija 129 933 *euro* (piemērojot gan izcenojumu, kāds bija spēkā līdz 10.02.2015., gan izcenojumu, kāds spēkā pēc 10.02.2015. atkarībā no tā, kurā laikā veiktas fitosanitārās pārbaudes)  Tā kā eksporta apjomu ietekmē daudzi dažādi faktori (piemēram, konteineru nomas sadārdzināšanās, kaitīgo organismu klātbūtne apaļkoku kravās, fumigācijas nepieciešamība), dienests plāno, ka 2015.gadā atlikušajos mēnešos vēl iespējams apaļkoku eksports ne vairāk kā 150 000 m3 apjomā.  Par šī apjoma fitosanitāro pārbaudi piemērojot samazināto izcenojumu – 1,41 *euro* par m3, Valsts augu aizsardzības dienesta ieņēmumi varētu būt 211 500 *euro*. Kopā 2015.gadā ieņēmumi veidotu 341 433 *euro*.  Salīdzinājumā ar 2015.gada budžetā apstiprinātajiem ieņēmumiem kopējais palielinājums pēc izcenojumu maiņas par fitosanitārajām pārbaudēm apaļkokiem 2015.gadā plānots līdz 280 771 *euro.* | | | |
| **6.1. detalizēts izdevumu aprēķins** |  | |  |  |  |  |  | | --- | --- | --- | --- | --- | | EKK | Izdevumu veidi | 2016.g. plāns, EUR | 2017.g. plāns, EUR | 2018.g. plāns, EUR | | 1000-4000; 6000-7000 | **Uzturēšanas izdevumi** | 280 771 | 280 771 | 280 771 | | 1000-2000 | **Kārtējie izdevumi** | 280 771 | 280 771 | 280 771 | | 1000 | Atlīdzība | 213 386 | 213 386 | 213 386 | | 1100 | Atalgojums | 172 656 | 172 656 | 172 656 | | 2000 | Preces un pakalpojumi | 67 385 | 67 385 | 67 385 | | | | |
| 7. Cita informācija | Pēc noteikumu projektā noteiktā izcenojuma piemērošanas apaļkokiem (zāģbaļķiem) 2015.gadā un turpmākajos gados ieņēmumi no fitosanitārajām pārbaudēm varētu palielināties līdz 280 771 *euro* salīdzinājumā ar 2015.gada apstiprināto ieņēmumu plānu.  2015.gadā un turpmākajos gados ieņēmumu palielinājums, kas varētu rasties Valsts augu aizsardzības dienesta budžeta programmā 27.00 „Augu veselība un augu aprites uzraudzība”, tiks novirzīts izdevumiem par fitosanitārajām pārbaudēm.  Fitosanitārās pārbaudes Valsts augu aizsardzības dienests nodrošinās piešķirto valsts budžeta līdzekļu ietvaros. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Nav. |
| 2. | Atbildīgā institūcija | Par normatīvo aktu projektu sagatavošanu ir atbildīga Zemkopības ministrija. |
| 3. | Cita informācija | Nav. |

*Anotācijas V sadaļas 1.un 2.tabula – projekts šo jomu neskar.*

|  |  |
| --- | --- |
| **VI. Sabiedrības līdzdalība un komunikācijas aktivitātes** | |
| 1. Plānotās sabiedrības līdzdalības un komunikācijas aktivitātes saistībā ar projektu | Noteikumu projekts 2015.gada maijā tiks ievietots Zemkopības ministrijas tīmekļa vietnē. |
| 2. Sabiedrības līdzdalība projekta izstrādē | Sagatavošanas gaitā noteikumu projekts elektroniski tiks nosūtīts biedrībai “Latvijas Kokrūpniecības federācija”. |
| 3. Sabiedrības līdzdalības rezultāti |  |
| 4. Cita informācija | Nav. |

|  |  |
| --- | --- |
| **VII. Tiesību akta projekta izpildes nodrošināšana un tās ietekme uz institūcijām** | |
| 1. Projekta izpildē iesaistītās institūcijas | Valsts augu aizsardzības dienests |
| 2. Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. Cita informācija | Nav. |

Zemkopības ministrs J. Dūklavs

26.06.2015. 10:09:00

1238

R.Grosbārdis

67027309, Raivis.Grosbardis@vaad.gov.lv